32. ΝΟΜΟΣ υπ’ αριθ. 540 της 11/15 Φεβρ. 1977 (ΦΕΚ Α΄ 42) Περί ιδρύσεως Τμήματος Γερμανικής Γλώσσης και Φιλολογίας εις την Φιλοσοφικήν Σχολήν του Πανεπιστημίου Αθηνών. Άρθρ.1.-1.Ιδρύεται εις την Φιλοσοφικήν Σχολήν του Πανεπιστημίου Αθηνών Τμήμα Γερμανικών Σπουδών. Σκοπός του Τμήματος τούτου είναι η διδασκαλία της Γερμανικής Γλώσσης, Φιλολογίας και Λογοτεχνίας και η κατάρτισις καθηγητών, ικανών να διδάξουν την Γερμανικήν Γλώσσαν και Φιλολογίαν. 2.Η διάρκεια των σπουδών εις το ανωτέρω Τμήμα ορίζεται τετραετής. 3.Το πτυχίον της Γερμανικής Γλώσσης και Φιλολογίας, το απονεμόμενον υπό της Φιλοσοφικής Σχολής του Πανεπιστημίου Αθηνών καθιστά τους αποφοίτους του Τμήματος τούτου ικανούς να διδάσκουν εκτός της Γερμανικής Γλώσσης και Φιλολογίας και έτερα ελληνικά φιλολογικά μαθήματα. 4.Από του ακαδημαϊκού έτους 1977-78 θα λειτουργήση το Α΄ έτος σπουδών του Τμήματος τούτου, τα δε υπόλοιπα έτη σπουδών ανά εν κατά τα επόμενα ακαδημαϊκά έτη. 5.Ο αριθμός των εισακτέων εις το ως άνω Τμήμα ορίζεται κατά τας περί καθορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. 6.Αι διατάξεις της παρ. 5 της υπ’ αριθ. 107/1962 Πράξεως του Υπουργικού Συμβουλίου «περί των εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων», κυρωθείσης δια του άρθρ. 1 του Ν.Δ. 4263/1962, εφαρμόζονται και εν προκειμένω. Άρθρ.2.-1.-Ιδρύονται εις την Φιλοσοφικήν Σχολήν του Πανεπιστημίου Αθηνών και δια τας ανάγκας του δια του άρθρ. 1 του παρόντος ιδρυομένου Τμήματος αι κάτωθι τακτικαί έδραι: α)Γερμανικής Γλώσσης και Φιλολογίας. β)Γερμανικής Λογοτεχνίας και Πολιτισμού. 2.Συνιστάται εις τας ανωτέρω έδρας ανά μία θέσις Επιμελητού και ανά μία θέσις Βοηθού,. 3.Εις τας δια του παρόντος άρθρου ιδρυομένας τακτικάς έδρας και θέσεις Επιμελητών δύνανται να διωρίζονται κατά την πρώτην εφαρμογήν του παρόντος και μέχρις οριστικής πληρώσεως αυτών υπό των Ελλήνων, οι προτεινόμενοι υπό της Γερμανικής Υπηρεσίας Ακαδημαϊκών Ανταλλαγών (DEUTSHER AKADEMISCHER AUSTAUSCHDIENST), άνευ οικονομικής τινος επιβαρύνσεως του Κρατικού προϋπολογισμού ή του Προϋπολογισμού εξόδων του Πανεπιστημίου Αθηνών, έχοντες τα υπό της κειμένης Ελληνικής νομοθεσίας προβλεπόμενα ειδικά τυπικά προσόντα διορισμού. (Αντί για τη σελ. 226,03) Σελ. 226,03(α) Τεύχος 694-Σελ. 57 Φιλοσοφική Σχολή Παν/μίου Αθηνών 31.Β.ι.29-32 Ο διορισμός τούτων ενεργείται δια Π.Δ/ τος, εκδιδομένου προτάσει του επί της Εθνικής Παιδείας και Θρησκευμάτων Υπουργού, μετά γνώμην  της  Φιλοσοφικής  Σχολής  του Πανεπιστημίου Αθηνών. Προκειμένου περί Επιμελητών, ούτοι δέον επί πλέον να έχουν υποστή επιτυχώς, την προς διορισμόν εις Δημόσια Σχολεία τυχόν απαιτουμένην δοκιμασίαν της Χώρας, εξ ης προέρχονται. Άρθρ.3.-1.Η Φιλοσοφική Σχολή του Πανεπιστημίου Αθηνών δύναται, βάσει των κειμένων διατάξεων, να προκηρύσση οποτεδήποτε, τας εις το προηγούμενον άρθρον αναφερομένας τακτικάς έδρας και θέσεις Επιμελητών. Εις περίπτωσιν διορισμού εις τας ως άνω έδρας και θέσεις Ελλήνων, οι αρχικώς διωρισμένοι αποχωρούν, άμα τη λήξει του ακαδημαϊκού έτους, κατά το οποίον έλαβε χώραν ο διορισμός των εις τας ανωτέρω έδρας και θέσεις. 2.Η δαπάνη μισθοδοσίας των Ελλήνων υπηκόων της προηγουμένης παραγράφου, βαρύνει τον Προϋπολογισμόν εξόδων του Πανεπιστημίου Αθηνών. 3.Εις τας δια του άρθρ. 2 του παρόντος συνιστωμένας θέσεις Βοηθών, διορίζονται Έλληνες υπήκοοι, πτυχιούχοι Γερμανικής Φιλολογίας Πανεπιστημίου της ημεδαπής ή κάτοχοι ισοτίμου πτυχίου ομοταγούς Σχολής της αλλοδαπής. Άρθρ.4.-Το υπό της Φιλοσοφικής Σχολής του Πανεπιστημίου Αθηνών απονεμόμενον πτυχίον Γερμανικής Γλώσσης και Φιλολογίας, ως και το αντίστοιχον πτυχίον του Ιναστιτούτου Ξένων Γλωσσών και Φιλολογιών της αυτής Σχολής του Πανεπιστημίου Θεσσαλονίκης, παρέχει εις τους κατόχους του την δυνατότητα να διορίζωνται ως καθηγηταί της Γερμανικής Γλώσσης εις την Γενικήν ή Επαγγελματικήν Εκπαίδευσιν ή Εκκλησιαστικήν Εκπαίδευσιν, εφ’ όσον ήθελεν αύτη περιληφθή εις το πρόγραμμα της διδακτέας ύλης. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 